**Kritérium na vyhodnotenie ponúk a pravidlá jeho uplatnenia**

Komisia na vyhodnotenie ponúk prostredníctvom systému JOSEPHINE automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch.

**Kritérium na vyhodnotenie ponúk: Celková cena za uskutočnenie jednotlivej časti požadovaného predmetu zákazky vyjadrená v EUR s DPH**

Uchádzačom predložený návrh na plnenie tohto kritéria musí byť zaokrúhlený na dve desatinné miesta.

Jediným kritériom na vyhodnotenie ponúk je najnižšia navrhovaná celková cena za uskutočnenie jednotlivej časti požadovaného predmetu zákazky vyjadrená v EUR s DPH, uvedená v ponuke uchádzača. Všetky ceny uvedené v ponuke uchádzača musia byť zaokrúhlené na dve desatinné miesta.

**Pravidlá na uplatnenie kritéria:**

Celková cena za uskutočnenie jednotlivej časti požadovaného predmetu zákazky vyjadrená v EUR s DPH:

Systém JOSEPHINE automatizovane označí ponuku s najnižšou celkovou cenou za uskutočnenie jednotlivej časti požadovaného predmetu zákazky vyjadrenú v EUR s DPH za prvú, ponuku s druhou najnižšou celkovou cenou za uskutočnenie jednotlivej časti požadovaného predmetu zákazky vyjadrenú v EUR s DPH za druhú, ponuku s treťou najnižšou celkovou cenou za uskutočnenie jednotlivej časti požadovaného predmetu zákazky vyjadrenú v EUR s DPH za tretiu, atď. Ponuku uchádzača, ktorú systém JOSEPHINE automatizovane vyhodnotil podľa predmetného kritéria za prvú v poradí, t.j. úspešnú ponuku za každú časť, odporučí komisia na vyhodnotenie ponúk verejnému obstarávateľovi prijať.

V prípade rovnakých návrhov na plnenie predmetného kritéria, t.j. rovnakej celkovej ceny za uskutočnenie jednotlivej časti požadovaného predmetu zákazky vyjadrená v EUR s DPH viacerých uchádzačov, rozhoduje o poradí ponúk najnižšia celková cena vyjadrená v EUR s DPH, ktorú uchádzač uvedie v rámci položky „Anestéziologický prístroj“.